CRC วิ่ง 2% โบรกมองผลงาน Q2 ฟื้นเด่น ปรับกำไรปีนี้ 6.3 ลบ. พ่วงเป้าใหม่ 44 บ.
CRC บวกเกือบ 2% โบรกอัพเป้าใหม่ 44 บ. มองกำไรไตรมาส 2/65 ฟื้นตัวเด่น พร้อมปรับกำไรปีนี้เป็น 6.3 ลบ. จากแนวโน้มยอดขายสาขาเดิมโตหนุนมาร์จิ้นเพิ่ม
CRC บวกเกือบ 2% โบรกอัพเป้าใหม่ 44 บ. มองกำไรไตรมาส 2/65 ฟื้นตัวเด่น พร้อมปรับกำไรปีนี้เป็น 6.3 ลบ. จากแนวโน้มยอดขายสาขาเดิมโตหนุนมาร์จิ้นเพิ่ม
6 มิ.ย. 2565

ผู้สื่อข่าวรายงานว่า ราคาหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ณ เวลา 10:01 น. อยู่ที่ระดับ 38.50 บาท บวก 0.75 บาท หรือ 1.99% สูงสุดที่ระดับ 39.00 บาท ต่ำสุดที่ระดับ 38.00 บาท ด้วยมูลค่าการซื้อขาย 92.51 ล้านบาท

ด้านบล.ฟิลลิป (ประเทศไทย) ระบุในบทวิเคราะห์ (17 พ.ค.65) มีมุมมองเชิงบวกต่อกำไรสุทธิไตรมาส 2/65 ฟื้นตัวแรงจากปีก่อน และเพิ่มขึ้นจากไตรมาสก่อนดีกว่าคาดก่อนหน้า ซึ่งจากปกติจะชะลอตัวฤดูกาล แต่จากโมเมนตัมยอดขายที่ปรับตัวดีขึ้นจากแนวโน้มการเติบโตของยอดขายจากสาขาเดิม (SSSG) ข้างต้นที่ดีขึ้นจากเดือนก่อน ช่วยหนุนมาร์จิ้นปรับเพิ่มขึ้นตามเทียบกับปีก่อนและไตรมาสก่อน บวกกับรายได้ค่าเช่าที่ฟื้นตัวดีขึ้น
ทั้งนี้ จากให้ส่วนลดค่าเช่าลดลง ชดเชยค่าใช้จ่ายในการขายและบริหาร (SG&amp;A) ที่สูงขึ้นไตรมาสก่อน จากค่าใช้จ่ายเปิดสาขาใหม่, ค่าการตลาด, ค่าน้ำมัน และค่าไฟฟ้าที่เพิ่มขึ้นคาดการดำเนินงานช่วงครึ่งหลังปี 65 ฟื้นตัวแรงต่อเนื่องจากฐานกำไรที่ต่ำในไตรมาส 3/64 จากได้รับผลกระทบโควิดโดยเฉพาะในไทยและเวียดนาม และไตรมาส 4/65 เป็นช่วงไฮซีซั่น
อีกทั้งยังได้แรงหนุนจากการผ่อนคลายมาตรการจากภาครัฐทำให้ภาคการท่องเที่ยวดูสดใสมากขึ้น ทำให้ทางฝ่ายปรับประมาณการกำไรขึ้นเป็น 6,272 ล้านบาท ดีขึ้นอย่างมีนัยจากปีก่อนหน้ากำไรสุทธิที่เพียง 59 ล้านบาท
พร้อมกันนี้ ทางฝ่ายปรับราคาพื้นฐานปี 65 ขึ้นเป็น 44 บาท และปรับคำแนะนำขึ้นเป็น “ซื้อ”